CGD เผย Q2/59 ขาดทุนลดลงเหลือ 57.48 ลบ.
CGD เผย Q2/59 ขาดทุนลดลงเหลือ 57.48 ลบ. จากปีก่อนขาดทุน 114.74 ลบ. หลังรายได้จากการขายอาคารชุด-รายได้ค่านายหน้าเพิ่มขึ้น ขณะที่ช่วง 6 เดือนแรกขาดทุนลดลง 62% มาที่ 81.49 ลบ. จากปีก่อน 212.48 ลบ.
11 ส.ค. 2559

บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 57.48 ล้านบาท หรือขาดทุนสุทธิ 0.008 บาทต่อหุ้น ขาดทุนลดลง 50% จากช่วงเดียวกันของปีก่อนที่มีผลขาดทุนสุทธิ 114.74 ล้านบาท หรือขาดทุนสุทธิ 0.016 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจากบริษัทมีรายได้จากการขายอาคารชุด อีกทั้งรายได้ค่านายหน้าเพิ่มขึ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 81.49ล้านบาท หรือขาดทุนสุทธิ 0.011บาทต่อหุ้น ขาดทุนลดลง 62% จากช่วงเดียวกันของปีก่อนที่มีผลขาดทุนสุทธิ 212.48 ล้านบาท หรือขาดทุนสุทธิ 0.029บาทต่อหุ้น